Sentralt i parkanlegget står det en statue av Hjalmar Johansen, utført av Wilhelm Rasmussen i 1958. I parkanlegget er det også baner for fotball, sandvolleyball, håndball og basketball. I tillegg er det rullebrettramper under brua hvor Hesselbergs gate går. Rundt 1960 ble det også anlagt en trafikkskole for barn, rett nord for Hesselbergs gate, men denne eksisterer ikke lenger.